KORRALDUS

EELNÕU

Suure-Jaani								. märts 2024 nr

Keskkonnamõju hindamise algatamata jätmine

Põhja-Sakala Vallavalitsuse 19.02.2024 korralduse nr 120 alusel anti ehitusluba 
Vastemõisa ja Kobruvere külades (riigitee 24124 Viljandi–Suure-Jaani 9,80 kuni 12,85 km (katastritunnus 87001:002:0177) ja kohaliku tee 8700001 Vastemõisa–Vaiassaare tee 0,00 kuni 0,22 km (katastritunnus 87001:001:0133) ääres) Vastemõisa–Kobruvere kergliiklustee ehitamiseks.
Ehitustööd toimuvad vastavalt TPK Projekt OÜ koostatud Vastemõisa-Kobruvere kergliiklustee projektile.

Vastavalt ehitusseadustiku § 42 lg 2 otsustab pädev asutus keskkonnamõju hindamise (edaspidi KMH) algatamise vajaduse. 
Käesoleval juhul ei kuulu kavandatav tegevus keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lg 1 loetletud tegevuste hulka, mille puhul KMH on kohustuslik selle vajadust kaalumata.

KeHJS § 6 lg 2 punktide10, 18 ja 22 alusel peab otsustaja (Põhja-Sakala Vallavalitsus) andma eelhinnangu selle kohta, kas   järgmiste valdkondade tegevusel on oluline keskkonnamõju: 
1) infrastruktuuri ehitamisel või kasutamisel;
2) vee erikasutus;
3) muu tegevus, mis võib kaasa tuua olulise keskkonnamõju.   
KeHJS § 6 lg 2 punkte 10, 18 ja 22 täpsustavad Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu” §-d 13, 11 ja 15. 
Projektiga nähakse ette tegevused, mis liigituvad eelnimetatud määruse § 13 punkti 8, § 11 punkti 5  ja § 15 punkti 8 alla ning seetõttu tuleb otsustajal anda KMH hindamise vajalikkuse eelhinnang.
Projektiga on ette nähtud kergliiklustee rajamine olemasolevast sõiduteest eraldi, kavandatava tegevusega toimub veekogu ristlõike pindala vähenemine, samuti jääb projektiala vähesel määral  kaitstavate loodusobjektide alale (nahkhiirte leiualale).

OÜ Hendrikson & Ko poolt on koostatud Vastemõisa-Kobruvere kergliikustee projekteerimise keskkonnamõjude eelhinnang (Töö nr 22004343), mida vallavalitsus on arvestanud KMH vajalikkuse hindamisel. Võimalike mõjude analüüsimisel on vastavalt Keskkonnaministri 16.08.2017 määrusele nr 31 „Eelhinnangu sisu täpsustatud nõuded“ eelhinnangus arvesse võetud võimaliku mõju suurust, mõjuala ulatust, mõju ilmnemise tõenäosust, mõju tugevust, kestust, sagedust, pöörduvust ja võimalikke koosmõjusid.
Eelhinnangus jõuti järeldusele, et käesoleva projekti puhul ei ole KMH vajalik, kuna vastavalt KeHJS-s ja Keskkonnaministri 16.08.2017 määruses nr 31 esitatud tingimustele ja kriteeriumitele ei ole alust eeldada olulise keskkonnamõju esinemist. Olulise keskkonnamõju vältimine tuleb tagada korrektsete töömeetoditega.

KMH vajalikkuse otsustamisel lähtub vallavalitsus KeHJS § 61 kohasest keskkonnamõjude eelhinnangust ja asjaomaste asutuste seisukohtadest. 

KeHJS § 11 lõike 22 alusel küsis vallavalitsus KMH algatamata jätmise kohta seisukoha asjaomastelt asutustelt: Keskkonnaamet, Põllumajandus- ja Toiduamet , Transpordiamet

Eelnõu täiendatakse vastavalt asjaomaste asutuste seisukohtadele

Arvestades eeltoodut ja võttes aluseks ehitusseadustiku  42 lg 2, keskkonnamõju hindamise ja keskkonnajuhtimissüsteemi seaduse § 11 lg 23, § 12 lg 1¹ p 2, Põhja-Sakala Vallavolikogu 24.05.2018 määruse nr 42 „Ehitus- ja planeerimisvaldkonna ülesannete täitmine Põhja-Sakala vallas“ § 3 p 7 ning arvestades OÜ Hendrikson & Ko poolt koostatud Vastemõisa-Kobruvere kergliikustee projekteerimise keskkonnamõjude eelhinnanguga (Töö nr 22004343) ja  asjaomaste asutuste seisukohtadega, 

1. Jätta algatamata Vastemõisa–Kobruvere kergliiklustee ehitamise projektiga kavandatava tegevuse keskkonnamõju hindamine.

2. Ebasoodsa mõju vältimiseks tuleb kavandatava tegevuse elluviimisel arvestada  Vastemõisa-Kobruvere kergliikustee projekteerimise keskkonnamõjude eelhinnangu peatükis 5 kirjeldatud meetmetega.

3.Teatada keskkonnamõju hindamise algatamata jätmisest väljaandes Ametlikud Teadaanded
14 päeva jooksul pärast korralduse vastu võtmist.

4. Korraldus jõustub teatavakstegemisest.

5. Korraldusega mittenõustumisel võib esitada vaide Põhja-Sakala Vallavalitsusele (aadressil pohja-sakala@pohja-sakala.ee või Lembitu pst 42; 71502 Suure-Jaani linn, Põhja-Sakala vald, Viljandi maakond) või kaebuse Tartu Halduskohtule (aadressil trthktartu.menetlus@kohus.ee  või Kalevi 1, 51010 Tartu linn) 30 päeva jooksul korraldusest teadasaamisest arvates.

allkirjastatud digitaalselt					allkirjastatud digitaalselt
Karel Tölp							Veronika Ling
vallavanem							vallasekretär